
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 11 mai 2010               

Pl-x  183/2010                     


AVIZ

asupra propunerii legislative pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, trimisă cu adresa Pl-x 183 din 5 mai 2010 şi înregistrată cu nr. 31/447 din 6 mai 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.
Propunerea legislativă are ca obiect de reglementare modificarea şi completarea art.11 din Ordonanţa de urgenţă a Guvernului nr.22/2009 privind înfiinţarea Autorităţii Naţionale pentru Administrare şi Reglementare în Comunicaţii, în sensul ca numirea conducerii Autorităţii să se realizeze de către Parlament şi nu de către Preşedintele României, la propunerea Guvernului, aşa cum se prevede în prezent.

Potrivit prevederilor art.61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 11 mai 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.500 din 26.04.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  propunerea legislativă  face parte din categoria legilor organice.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

